Dan 11 a viz Here e teuas a-benn lu-vor ar Stadoù-Unanet, renet gant ar chontr-amiral Scott, da lakaat un harz evit ar wech kentañ dan douaradegoù japanat war an enezenn o kas dar strad o batimantoù-douarañ e-pad emgann Bep ar Spi. Sioulaat a reas an emgannoù a-ziwar neuze dre ma oa ar japaniz o prientiñ un argadenn veur.  Dan 13 a viz Here e touaras ar 164vet Rejimant Soudarded War-droad amerikan. E memes koulz e voe bombezennet aerborzhig Henderson gant ar batimantoù brezel japanat : bras e voe an distruj met prim e voe ar chempenn. Dan 21 en em gave 22 000 soudard japanat war an enezenn : kregiñ a rejont gant un heuliad argadennoù nevez.